അശോകൻ പൊതുവാൾ

കേരളീയനായ ഒരു ചിത്രകാരനും ശിൽപ്പിയുമായിരുന്നു അശോകൻ പൊതുവാൾ(1957 - 12 ഫെബ്രുവരി  2005). ഇന്ത്യൻ റാഡിക്കൽ പെയിന്റേഴ്സ് ആൻഡ് സ്കൾപ്ടേഴ്സ് അസോസിയേഷൻ എന്ന റാഡിക്കൽ ഗ്രൂപ്പിന്റെ ഭാഗമായി പ്രവർത്തിച്ചിരുന്നു. കേരള ലളിത കലാ അക്കാദമിയുടെ ശിൽപ്പകലക്കുള്ള സംസ്ഥാന പുരസ്കാരം ലഭിച്ചിട്ടുണ്ട്. 
ജീവിതരേഖ
കണ്ണൂർ ജില്ലാ കോൺഗ്രസ്സ് കമ്മിറ്റി പ്രസിഡണ്ടും കേരള പബ്ലിക് സർവ്വീസ് കമ്മിഷൻ അംഗവുമായിരുന്ന അഡ്വ. കെ.യു.കുഞ്ഞികൃഷ്ണ പൊതുവാളുടെ മകനായി പയ്യന്നൂരിൽ ജനിച്ചു. അന്നൂരിലും ബോയ്സ് ഹൈസ്കൂളിലും തിരുവനന്തപുരത്തുമായി വിദ്യാഭ്യാസം പൂർത്തിയാക്കി.  തിരുവനന്തപുരം കോളേജ് ഓഫ് ഫൈൻ ആർട്സിൽ നിന്നും ശിൽപ്പകലയിൽ നാഷണൽ ഡിപ്ലോമയും ബറോഡ എം.എസ്. യൂണിവേഴ്സിറ്റിയിൽ നിന്നും സിറാമിക് ശിൽപ്പകലയിൽ പോസ്റ്റ് ഡിപ്ലോമയും നേടി.   വിവാൻ സുന്ദരത്തിന്റെ നേതൃത്വത്തിൽ രൂപം കൊണ്ട സെവൻ സ്കൾപ്റ്റേഴ്സ്https://cdn.aaa.org.hk/_source/1985-sevenyoungsculptors.pdf  എന്ന കൂട്ടായ്മയിലൂടെ ഡൽഹിയിലെത്തി.  ലളിതകലാ അക്കാദമിയുടെ സ്റ്റുഡിയോവിൽ ശിൽപ രചനയിൽ മുഴുകി. 1985 ൽ അശോകൻ പൊതുവാളും കെ.പി. കൃഷ്ണകുമാറും അടങ്ങിയ ഏഴ് യുവ ശിൽപികളുടെ പ്രദർശനത്തിന് വൻ സ്വീകാര്യത ലഭിച്ചു. അശോകന്റെ എരിയുന്ന ഹൃദയം, ഇരുട്ടിൽ എന്നപോലെ, ഉയരെ പറക്കുക പക്ഷികൾ എന്നീ ശിൽപങ്ങൾ  ശ്രദ്ധ നേടി. കോഴിക്കോട് ഗുരുവായൂരപ്പൻ സാമൂതിരി കോളേജിൽ ബഷീറിന്റെ ഖുറാനുമൊത്തുള്ള സുഹ്റ എന്ന ശിൽപ്പം  പൂർത്തിയാക്കാൻ കഴിഞ്ഞില്ല. കുറച്ചു കാലം മൈസൂരിൽ സിഎവിഎ യിൽ ശിൽപ കലാ അദ്ധ്യാപകനായും ജോലി ചെയ്തു. 1985 ൽ കേന്ദ്ര ലളിത കലാ അക്കാദമി റിസർച്ച് ഗ്രാന്റ് ലഭിച്ചു. 'മനുവിന്റെ ജനനം' എന്ന ശിൽപ്പത്തിന് ലളിതകലാ അക്കാദമി പുരസ്കാരം ലഭിച്ചു. ഇന്ത്യ ടുഡെയിൽ ഇല്ലസ്ട്രേഷൻ ഡിസൈനർ ആയും പ്രശസ്തമായ അഹമ്മദാബാദിലെ നാഷണൽ ഇൻസ്റ്റിട്ട്യൂട്ട് ഓഫ് ഡിസൈനിൽ ഗ്രാഫിക് വിഷ്വലൈസർ  ആയും പല സർവ്വകലാശാലകളിലും വിസിറ്റിംഗ് ശിൽപകലാ ഫാക്കൽട്ടി ആയും ജോലി നോക്കി.  എറണാകുളത്തെ സുഭാഷ് പാർക്കിലും https://www.newindianexpress.com/kochi/2018/Feb/07/sculptures-at-subash-park-spring-back-to-life-1769441.htmlകോഴിക്കോട്ടും തിരുവനന്തപുരത്തും ശിൽപ്പങ്ങളുണ്ട്. 

'ഇരുട്ടിലെന്നപോലെ' എന്ന പേരിൽ ഈ കലാകാരനെക്കുറിച്ച് ഒരു ഡോക്യുമെന്ററി പയ്യന്നൂർ ഓപ്പൺ ഫ്രെയിം ഫിലിം സൊസൈറ്റി നിർമ്മിച്ചിട്ടുണ്ട്. അശോകൻ പൊതുവാൾ സ്മൃതി ചലച്ചിത്രമേളയും ഓപ്പൺ ഫ്രെയിം നടത്തിവരുന്നു.
2005 ൽ അന്തരിച്ചു.

പ്രധാന ശിൽപ്പങ്ങളും ചിത്രങ്ങളും
  എരിയുന്ന ഹൃദയം
 ബറോഡയിൽ ഐ.പി.സി.എല്ലി ന് ആസ്ഥാനത്ത് കൂറ്റൻ മ്യൂറൽ ചിത്രം
 'എരിയുന്ന ഹൃദയം' 
 'ഫ്‌ലൈ ഹൈ മൈ ബിലോവഡ് ബേർഡ്‌സ്'(ഡോക്ടർ സലിം അലിയെ അനുസ്മരിച്ചുകൊണ്ട് ചെയ്ത ടെറാക്കോട്ട ശില്പം)
പുരസ്കാരങ്ങൾ
 കനോറിയ സെന്റർ സ്കോളർഷിപ്പ് (1984)
 1998 ൽ കേരള ലളിത കലാ അക്കാദമി പുരസ്കാരം
അവലംബം

വർഗ്ഗം:ഭാരതീയ ശിൽപ്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗം:1957-ൽ ജനിച്ചവർ
വർഗ്ഗം:ഫെബ്രുവരി 12-ന് മരിച്ചവർ
വർഗ്ഗം:2005-ൽ മരിച്ചവർ